Flere arter i denne gruppen er regnet som betydelige skadedyr. Dette gjelder særlig orientalsk kakerlakk og amerikansk kakerlakk (). Navnene til tross stammer begge disse artene trolig fra Afrika. Kakerlakker kan spise nesten hva som helst, og med sin flate kropp kan de lett gjemme seg bort, særlig siden de sågodtsom bare er aktive om natten. De kan også leve svært lenge uten mat og drikke, og eggene er svært motstandsdyktige. Kakerlakkene er ikke så alvorlige smittespredere som blodsugende insekter, men med sine hårete kropper og sin omgang med matvarer kan de lett spre mageinfeksjoner og lignende.